8. ΝΟΜΟΣ 6441 της 31 Δεκ. 1934/4 Ιαν. 1935 (ΦΕΚ Α' 3) Περί τροποποιήσεως διατάξεών τινων του Νόμ. 5945 "περί Ταμείου Συντάξεως και Αυτασφαλίσεως Υγειονομικών" ως ούτος εκωδικοποιήθη δια του Δ/τος της 16/23 Μαρτ. 1934. Άρθρ.1-4.(Τροποποιούνται τα άρθρ. 4, 22, 32 και 40 κωδικ. Νόμ. 5945). Άρθρ.5.-Πιστοποιητικόν μη φέρον το 25δραχμον ιατρόσημον το προβλεπόμενον υπό του τελευταίου εδαφίου του άρθρ. 40 λογίζεται άκυρον και ουδεμίαν απόδειξιν παρέχον. Έκαστον 25δραχμον ιατρόσημον συνοδεύεται υπό ιδίου στελέχους. Τον τύπον του στελέχους, τον χρόνον της ενάρξεως της κυκλοφορίας των μετά στελέχους ιατροσήμων και πάσαν άλλην λεπτομέρειαν θέλει ορίσει Δ/μα προκαλούμενον υπό του Υφυπουργού της Υγιεινής. Άρθρ.6.-(Τροποποιείται το άρθρ. 43 κωδικοπ. Νόμ. 5945). Άρθρ.7.-(Κατηργήθη δια του άρθρ. 8 Νόμ. 1040/ 1943). Άρθρ.8-12.(Τροποποιούνται τα άρθρ. 44, 54, 55, 80 και 81 και καταργείται το άρθρ. 70 του κωδικ. Νόμ. 5945). Άρθρ.13.-1.Ίνα απονεμηθή σύνταξις λόγω θανάτου λαβόντος χώραν μέχρι της (ισχύος του παρόντος Νόμου) 31 Δεκ. 1935 η συμπλήρωσις των εξακισχιλίων δραχμών αρκεί να έλαβε χώραν προ του θανάτου του μετόχου. Η εντός ( ) προθεσμία παρετάθη μέχρι 31/12/35 δια του Ν.Δ. 17/27 Σεπτ. 1935. 2.Ίνα απονεμηθή πλήρης σύνταξις λόγω θανάτου, λαβόντος χώραν από της 1ης Ιαν. 1932 μέχρι της ισχύος του παρόντος Νόμου, η συμπλήρωσις των εξακισχιλίων δραχμών και παντός άλλου τυχόν μη καταβληθέντος ποσού αρκεί να έλαβε χώραν υπό του θανόντος μετόχου ή των δικαιούχων κληρονόμων του εντός τριμήνου από της δημοσιεύσεως του παρόντος Νόμου, εφ' όσον είναι αποδεδειγμένως άποροι, της απορίας κρινομένης από πενταμελή επιτροπήν, απαρτιζομένην από τους κατά περιφερείας Προέδρους Συλλόγων, Ιατρικού, Οδοντοϊατρικού, Φαρμακευτικού και των δύο μελών του αρμοδίου Ιατρικού Συλλόγου της κατά τόπους αντιπροσωπείας του Ταμείου και ελλείψει Οδοντοϊατρικού και Φαρμακευτικού Συλλόγου, προστίθενται εις αντικατάστασιν μέλη του Ιατρικού Συλλόγου, οριζόμενα υπό του Διοικητικού Συμβουλίου του τοπικού Ιατρικού Συλλόγου. Το άρθρ. 13 κατηργήθη δια του άρθρ. 18 Ν.Δ. 3348/1955, πλην το άρθρον τούτο (18) κατηργήθη αφ' ης ίσχυσε δια του άρθρ. 6 Ν.Δ. 3626/1956. Άρθρ.14-15.(Ερμηνεύονται τα άρθρ. 89 και 4 παρ. 1 κωδικ. Νόμ. 5945). Άρθρ.16-21.(Τροποποιούνται τα άρθρ. 99, 90, 30, 113, 58 και 83 του αυτού Νόμου). Άρθρ.22.-(Προστίθεται περίοδος εις το εδάφ. δ' της παρ. ΣΤ' του άρθρ. 58 του ως άνω Νόμου). Επιτρέπεται η κωδικοποίησις των διατάξεων του παρόντος νομοσχεδίου ως και των λοιπών σχετικών συναφών Νόμων.

[Source: greek_legal_code_raptarchis | Tokens: 2187]